Ronald D. Laing

Ronald David Laing (født 7. oktober 1927, død 23. august 1989) var en skotsk psykiater, der blev verdenskendt i 1960'erne for at udvikle en eksistentiel-fænomenologisk tilgang til eksistentiel psykiatri, eksistentiel psykologi  og eksistentiel terapi.

Eksistentiel psykiatri, psykologi og psykoanalyse 

Laing blev uddannet læge og psykoanalytiker i slutningen af 1950'erne. Han begyndte derefter at arbejde som psykiater og satte sig for at reformere psykiatrien på et eksistentiel-fænomenologisk grundlag. Han mente, at psykiatrien skulle baseres på filosofi og ikke på naturvidenskab. Kun sådan ville psykiatrien blive i stand til at møde patienterne som hele mennesker og kunne helbrede dem. I 1960 udgav Laing bogen The Divided Self: An Existential Study in Sanity and Madness, der præsenterede et syn på skizofreni, som var anderledes, end man fandt inden for datidens biologiske hospitalspsykiatri. Laing mente, at skizofreni ikke var en irrationel forstyrrelse men udtryk for en meningsfuld reaktion på overvældende angst. Derfor måtte psykiatrien tage form som en særlig eksistentiel terapi eller psykoanalyse, der var i stand til at møde klienten i deres egne oplevelser.

Senere udvikling

I slutningen af 1960’erne gjorde Laing op med den almindelige hospitalspsykiatri, og hans tanker fik et politisk præg.

I 1970’erne blev Laing mere søgende og eksperimenterende i sin tilgang. 

Efter hans død blev flere af hans ideer videreført og videreudviklet inden for blandt andet socialpsykiatri og psykoterapi. Blandt hans mest kendte arvinger er Emmy van Deurzen

I det 21. århundrede 

De senere år er der opstået en fornyet interesse for Laings oprindelige ideer, især i England og USA. Den nye interesse koncentrerer sig om arven fra Laings tidlige arbejde, især omkring ‘Det spaltede selv’.

I 2017 udkom filmen ‘Mad to be normal’, der er lavet af Robert Mullan og handler om Ronald D. Laing.

Bibliografi 

 Laing, R.D. (1960) The Divided Self: An Existential Study in Sanity and Madness. Harmondsworth: Penguin.
 Laing, R.D. (1961) The Self and Others. London: Tavistock Publications.
 Laing, R.D. and Esterson, A. (1964) Sanity, Madness and the Family. London: Penguin Books.
 Laing, R.D. and Cooper, D.G. (1964) Reason and Violence: A Decade of Sartre's Philosophy. (2nd ed.) London: Tavistock Publications Ltd.
 Laing, R.D., Phillipson, H. and Lee, A.R. (1966) Interpersonal Perception: A Theory and a Method of Research. London: Tavistock Publications.
 Laing, R.D. (1967) The Politics of Experience and the Bird of Paradise. Harmondsworth: Penguin.
 Laing, R.D. (1970) Knots. London: Penguin. excerpt, movie (IMDB)
 Laing, R.D. (1971) The Politics of the Family and Other Essays. London: Tavistock Publications.
 Laing, R.D. (1972) Knots. New York: Vintage Press.
 Laing, R.D. (1976) Do You Love Me? An Entertainment in Conversation and Verse. New York: Pantheon Books.
 Laing, R.D. (1976) Sonnets. London: Michael Joseph.
 Laing, R.D. (1976) The Facts of Life. London: Penguin.
 Laing, R.D. (1977) Conversations with Adam and Natasha. New York: Pantheon.
 Laing, R.D. (1982) The Voice of Experience: Experience, Science and Psychiatry. Harmondsworth: Penguin.
 Laing, R.D. (1985) Wisdom, Madness and Folly: The Making of a Psychiatrist 1927-1957. London: Macmillan.

Litteratur på dansk 

 Anders Dræby Sørensen: Eksistentialisme i psykologi, psykiatri og psykoterapi. IN Jonas Holst, Paw Amdisen og Jens Viggo Nielsen (2009). At tænke eksistensen. Eksistenstænkningens historie og betydning. Aarhus: Aarhus Universitetsforlag
Laing, Ronald D. (1970). Familiens politik : Massey-forelæsningerne. Rhodos
Laing, Ronald D. (1972). Knuder. Rhodos 
Laing, Ronald D. (1980). Livets kendsgerninger. Rhodos
 Laing, Ronald D. (2001). Det spaltede selv. København: Hans Reitzels Forlag
Sørensen, Anders Dræby (2015). Hvis det normale var en diagnose. Baggrund, 30.8

Referencer 

Personer fra Glasgow
Psykiatere